b'\n_START_ARTICLE_\nArnoldas Burkovskis\n_START_SECTION_\nBiografija\n_START_PARAGRAPH_\nMok\xc4\x97si Jonavos 3-ojoje vidurin\xc4\x97je mokykloje. Vilniaus universiteto Fizikos fakultete baig\xc4\x97 fizik\xc4\x85, v\xc4\x97liau VU Tarptautin\xc4\x97je verslo mokykloje, ekonomik\xc4\x85, magistras. 2005-2008 m. mok\xc4\x97si \xc4\xafmoni\xc5\xb3 finans\xc5\xb3 kursuose Amsterdamo finans\xc5\xb3 institute (Nyderlandai)._NEWLINE_Nuo 1992 m. dirbo \xc4\xafvairiose finans\xc5\xb3 institucijose (AB banke \xe2\x80\x9eHermis" etc.), verslo \xc4\xafmon\xc4\x97se Lietuvoje ir u\xc5\xbesienyje, tarp j\xc5\xb3 \xe2\x80\x93 \xe2\x80\x9eE energija\xe2\x80\x9c \xc4\xafmoni\xc5\xb3 grup\xc4\x97je, bendrov\xc4\x97je \xe2\x80\x9e\xc5\xa0iauli\xc5\xb3 banko investicij\xc5\xb3 valdymas\xe2\x80\x9c, audito bendrov\xc4\x97je \xe2\x80\x9eArthur Andersen\xe2\x80\x9c, Europos rekonstrukcijos ir pl\xc4\x97tros banke Jungtin\xc4\x97je Karalyst\xc4\x97je, Rusijoje, Gruzijoje ir kt. Lietuvos ekonomin\xc4\x97s pl\xc4\x97tros agent\xc5\xabros (LEPA) generalinio direktoriaus pavaduotojas bei visuomeninis LR \xc5\xabkio ministro (Dainiaus Kreivio) konsultantas eksporto ir investicij\xc5\xb3 klausimais. Nuo 2009 m. gegu\xc5\xbe\xc4\x97s 11 d. iki 2010 m. rugs\xc4\x97jo 15 d. LR \xc5\xabkio viceministras (i\xc5\xa1 pareig\xc5\xb3 atsistatydino). Pareigose pakeit\xc4\x97 Daumantas Lapinskas. Nuo 2010 m. rugs\xc4\x97jo 20 d. iki 2015 m. bir\xc5\xbeelio 29 d. \xe2\x80\x9eTurto bankas" valdybos pirmininkas ir administracijos vadovas. Nuo 2015 m. bir\xc5\xbeelo 30 d. \xc5\xa1iose pareigose j\xc4\xaf pakeit\xc4\x97 Vaidotas Aleksius._NEWLINE_Daugiau nei 10 met\xc5\xb3 d\xc4\x97st\xc4\x97 \xc4\xafmoni\xc5\xb3 finansus universitet\xc5\xb3 (VU TVM) studentams, skait\xc4\x97 paskaitas kaip verslo konsultantas._NEWLINE_I\xc5\xa1siskyr\xc4\x99s, turi s\xc5\xabn\xc5\xb3.'